KEX ร่วง 3% โบรกแนะ “ขาย” เซ่นกำไร Q3 ต่ำคาด หั่นเป้าเหลือ 27 บ.
KEX ร่วง 3% โบรกแนะ “ขาย” เซ่นกำไร Q3/64 ต่ำคาด หั่นเป้าเหลือ 27 บ. พร้อมปรับประมาณการกำไรปี 64-65 ลง สะท้อนงบไตรมาส 3/64 อ่อนแอ
KEX ร่วง 3% โบรกแนะ “ขาย” เซ่นกำไร Q3/64 ต่ำคาด หั่นเป้าเหลือ 27 บ. พร้อมปรับประมาณการกำไรปี 64-65 ลงสะท้อนงบไตรมาส 3/64 อ่อนแอ
12 พ.ย. 2564

ผู้สื่อข่าวรายงานว่า ราคาหุ้น บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX ณ เวลา 10:19 น. อยู่ที่ระดับ 36.75 บาท ลบ 1.25 บาท หรือ 3.29% สูงสุดที่ระดับ 37.25 บาท ต่ำสุดที่ระดับ 36 บาท ด้วยมูลค่าการซื้อขาย 3.01 พันล้านบาท

ด้านบริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (11 พ.ย.64) แนะนำ “ขาย” ปรับราคาเป้าหมายลงเป็น 27.00 บาท อิง PE ปี 2565 ที่ 47.0 เท่า (เดิมแนะ “ถือ” ที่ 45.00 บาท อิง PE ปี 2565 ที่ 47.0 เท่า) โดย KEX รายงานกำไรสุทธิไตรมาส 3/64 ที่ 13 ล้านบาท ลดลง 96% จากปีก่อน, ลดลง 96% จากไตรมาสก่อน ต่ำกว่าตลาดและฝ่ายวิจัยคาดมากที่ 97% และ 95% ตามลำดับ จาก GPM ที่ต่ำกว่าคาดมาก
โดยกำไรที่ลดลงจากปีก่อนเนื่องจาก 1) แม้ parcel volume จะทำสถิติสูงสุดใหม่ แต่ revenue per parcel ปรับตัวลดลงอย่างมีนัยสำคัญจากกำลังซื้อของผู้บริโภคที่ลดลง และ KEX ได้ใช้กำหนดราคาเชิงรุกต่อเนื่องเพื่อเพิ่ม market share, 2) GPM ปรับตัวลดลงจากการเตรียมทรัพยากรเพื่อรองรับการระบาดของ COVID-19, เพิ่ม capacity อีกทั้งต้นทุนแรงงานและน้ำมันที่สูงขึ้น และ 3) SG&amp;A expenses ปรับตัวเพิ่มขึ้นจากการขยาย capacity ด้านกำไรที่ลดลงจากกไตรมาสก่อนมาจาก GPM ที่ลดลงและค่าใช้จ่ายที่เพิ่มขึ้นจากการขยาย capacity
ทั้งนี้ ปรับประมาณการกำไรสุทธิปี 2564/65 ลง -43% / -31% เพื่อสะท้อนกำไรไตรมาส 3/64 ที่ต่ำกว่าคาดมาก และการแข่งขันที่ยังรุนแรงต่อเนื่องไปปี 2565 พร้อมประเมินกำไรสุทธิใหม่ปี 2564 ที่ 702 ล้านบาท ลดลง 50% จากปีก่อน และปี 2565 ที่ 1,010 ล้านบาท เพิ่มขึ้น 44% จากปีก่อน
ขณะที่ ราคาหุ้น underperform SET -8% ใน 1 เดือนที่ผ่านมา โดยแนะนำ “ขาย” จนกว่าจะเห็นภาวะการแข่งขันที่เริ่มคลี่คลาย พร้อมมองว่าราคาปัจจุบัน KEX ไม่น่าสนใจ เมื่อเทียบกับการเติบโตของกำไรในปี 2565 ที่ +44% จากฐานที่ต่ำในปี 2564 โดย KEX เทรดอยู่ที่ PE ปี 2565 ที่ 63.3 เท่า (เทียบเท่า avg PER ย้อนหลังตั้งแต่เข้าเทรดในตลาดฯ)